Tino Rossi
Den Tino Rossi, gebuer den 29. Abrëll 1907 als Constantin Rossi zu Ajaccio op Korsika, a gestuerwen de 26. September 1983 zu Neuilly-sur-Seine a Frankräich, war e franséische Sänger a Filmschauspiller.

Dem Tino Rossi säi Papp war Schneider an de Bouf huet eng roueg Kandheet a senger Heemechtstad verbruecht. Duerno ass hien op Marseille emigréiert an huet do als Plongeur an engem Restaurant geschafft.

An den drësseger Joren huet et en op Paräis gezunn a bannent e puer Joer hat e schonn e Vertrag mat der Plackefirma Columbia, deen et him erlaabt huet, no an no nieft de "Stare" vun där Zäit, wéi d'Lucienne Boyer oder de Jean Sablon, op de Bünen ze sangen.

Seng romantesch Ballade musse gutt ukomm sinn, well hien huet iwwer 1.000 Lidder opgeholl an am Laf vu senger Sängercarrière 300 Millioune Placke verkaaft! 1982 gouf de Rossi vum President François Mitterrand zum Commandeur de la Légion d'honneur gemaach. Et war och dat Joer, an deem den Tino Rossi fir d'lescht opgetrueden ass, an dat am Casino de Paris.

De 26. September 1983 ass den Tino, deen a senger Heemecht Tintin genannt gouf, un engem Kriibs gestuerwen. Hie gouf zu Ajaccio an enger Grafkapell begruewen.

Filmographie 
 1934: La Cinquième empreinte
 1934: L'Affaire Coquelet
 1934: Adémaï au Moyen-Âge
 1934: Les nuits moscovites
 1935: Vogue, mon cœur
 1935: Justin de Marseille
 1936: Marinella
 1936: Au son des guitares
 1937: Lumières de Paris
 1938: Naples au baiser de feu
 1942: Fièvres
 1943: Le soleil a toujours raison
 1943: Le chant de l'exilé
 1943: Mon amour est près de toi
 1944: L'île d'amour
 1946: Sérénade aux nuages
 1946: Le Gardian
 1946: Destins
 1947: Le chanteur inconnu
 1948: La belle meunière
 1949: Deux amours
 1949: Marlène
 1950: Envoi de fleurs
 1952: Au pays du soleil
 1952: Son dernier Noël
 1954: Si Versailles m'était conté...
 1954: Tourments

Um Spaweck 

Gebuer 1907
Gestuerwen 1983
Franséisch Sänger
Franséisch Filmschauspiller
Commandeur de la Légion d'honneur